Gupčeva lipa iz Gornje Stubice nominirana je za Europsko stablo godine.

Natjecanje za Europsko stablo godine želi istaknuti značenje starih stabala u prirodnoj i kulturnoj baštini koja zaslužuju našu brigu i zaštitu. U središtu natjecanja nisu ljepota, veličina ili starost stabla, već priča o stablu i njegova povezanost s ljudima. Traže se stabla koja su postala dio šire zajednice, stabla ukorijenjena u život i rad ljudi.

Gupčeva lipa nalazi se pokraj crkve Sv. Jurja u Gornjoj Stubici. Stara je više od 400 godina i stoga je jedini živi svjedok Seljačke bune koja se dogodila 1573. godine.

Krunoslav Pavlina / CROPIX

Upravo pod njom je, prema narodnoj predaji, Matija Gubec okupljao svoje istomišljenike i s tog ih je mjesta poveo u borbu za pravicu. Sadnice Gupčeve lipe su vegetativnim putem uzgojene u Hrvatskom šumarskom institutu Jastrebarsko.

Lipa je visoka devet metara, a deblo joj ima opseg 4,70 metara. 1957. je proglašena spomenikom prirode i stavljena pod zaštitu države te je zaštićeni spomenik kulture. U cilju očuvanja genofonda Gupčeve lipe, 2011.g. zasnovan je Živi arhiv Gupčeve lipe.

Screenshot Tree of the year

Natjecanje traje od 1. do 28. veljače ove godine, a svoj glas Gupčevoj lipi možete dati OVDJE.